OzLabs/hebrew-wiki-articles huggingface dataset:
קבוצת הקרב הצ'כית-סלובקית

קבוצת הקרב הצ'כית-סלובקית הייתה קבוצת קרב של האיחוד האירופי. קבוצת הקרב כללה חיילים מצ'כיה ומסלובקיה.

==היסטוריה==
ההחלטה להקים קבוצת קרב משותפת לצ'כיה ולסלובקיה, התקבלה ב-2005 בידי שתי המדינות, אולם המשא ומתן על פרטי התכנית נמשך עד 2008. לבסוף סוכם כי מרבית החיילים בקבוצה יהיו צ'כים, ובהתאם לכך צ'כיה תנהיג את הקבוצה. הקבוצה החלה להיערך בתחילת 2009, והיא כללה 2,200 חיילים צ'כים ו-400 חיילים סלובקים. מפקדת הקבוצה הייתה דווקא בפוטסדאם שבגרמניה. הקבוצה הייתה בכוננות קרבית במהלך המחצית השנייה של 2009. 

==ראו גם==
* קבוצת קרב (האיחוד האירופי)

==קישורים חיצוניים==
* [https://www.euroskop.cz/46/22825/clanek/bojove-skupiny-eu-od-roku-2005-stale-v-kasarnach/ Bojové skupiny EU: od roku 2005 stále v kasárnách]

קטגוריה:קבוצות קרב (האיחוד האירופי)
קטגוריה:צ'כיה: צבא וביטחון
קטגוריה:סלובקיה: צבא וביטחון
קבוצת הקרב הבריטית-הולנדית

קבוצת הקרב הבריטית-הולנדית הייתה קבוצת קרב של האיחוד האירופי. קבוצת הקרב כללה חיילים מהממלכה המאוחדת ומהולנד.

==היסטוריה==
קבוצת הקרב הוקמה ב-2009 על בסיס חיל הנחתים הבריטי-הולנדי אשר קיים מאז 1972. ההולנדים תגברו עוד את הקבוצה בתומכי לחימה שונים. מפקדת הקבוצה הייתה בלונדון, ולאורך שנת 2009 היא ערכה תמרון משותף לפני שנכנסה לכוננות קרבית בתחילת שנת 2010. כמתחייב ממדיניות קבוצות הקרב של האיחוד האירופי, הקבוצה הייתה בכוננות קרבית עד אמצע השנה.

==ראו גם==
* קבוצת קרב (האיחוד האירופי)

==קישורים חיצוניים==
* [https://books.google.co.il/books?id=wAYrBwAAQBAJ&pg=PA155&redir_esc=y#v=onepage&q&f=false Volpi, Valerio, Why Europe Will Not Run the 21st Century: Reflections on the Need for a New European Federation]. Cambridge Scholars Publishing, Cambridge (2011), p. 155. . Geraadpleegd op 9 juli 2015.

קטגוריה:קבוצות קרב (האיחוד האירופי)
קטגוריה:הולנד: צבא וביטחון
אאוטסייט

ריצ'רד אנדרו (באנגלית: Richard Andrew; נולד ב-17 בפברואר 1983), הידוע בשם הבמה אאוטסייט (Outasight) הוא זמר, כותב שירים וראפר אמריקאי. יש לו השפעה גם בתחומי מוזיקה נוספים לפופ כמו היפ פופ, רוק ומוזיקת נשמה.

== ביוגרפיה ==
ריצ'רד אנדרו נולד וגדל ביונקרס, ניו יורק. הוא התחיל לנגן גיטרה בגיל תשע.

אאוטסייט החל להופיע בבמות קטנות ברחבי ניו יורק. בשנת 2007 הוא הוציא מיני אלבום ראשון Employee of the Year. בשנת 2009 הוא נחתם על ידי "וורנר רקורדס". בדצמבר 2009 הוא הוציא מיקסטייפ Further. בשנת 2010 הוא הוציא מיני אלבום Further בעזרת "אסיילום רקורדס". האלבום קיבל ביקורת חיובית ממספר מבקרים לרבות ריי ויליאם ג'ונסון

בשנת 2012 הזמר הוציא את אלבום הראשון Nights Like These. "Tonight Is the Night", שנכלל באלבום, הגיע למעמד של תקליט פלטינה בארצות הברית ובאוסטרליה. במצעד הפזמונים Mainstream Top 40 הוא הגיע למקום ה-14.

בשנת 2015 אאוטסייט הקים חברת תקליטים בשם RPM MSC. האלבום Big Trouble יצא במהלך שנת 2015. אלבום נוסף Future Vintage Soul יצא בשנת 2018. האלבום החמישי Jamz יצאה בשנת 2021.

== דיסקוגרפיה ==
=== אלבומי אולפן ===
* 2012: Nights Like These
* 2015: Big Trouble
* 2017: Richie
* 2018: Future Vintage Soul
* 2021: Jamz

=== מיני-אלבומים ===
* 2010: Further EP
* 2019: No Vacancy EP

=== מיקסטייפים ===
* 2007: Employee of the Year EP
* 2008: Radio New York
* 2009: From There to Here
* 2009: Further
* 2010: Never Say Never
* 2011: Figure 8 EP
* 2011: Get It Together
* 2013: Stay Gold

== קישורים חיצוניים ==

* 

==הערות שוליים==

קטגוריה:מוזיקאים אמריקאים
קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:אמריקאים שנולדו ב-1983
ששון קדם

ששון קדם (נולד ב-1964) הוא מעצב אופנה ישראלי.

==ביוגרפיה==
קדם נולד בגבעתיים, שירת בצבא כמפקד טנק בשריון ולמד לתואר בהנדסת תעשייה וניהול במכללת תל אביב, אחרי כן למד ציור אצל הצייר משה גבעתי וקורס לימודי תדמיתנות, דבר שהוביל אותו לעסוק באופנה וב-1995 פתח את הסטודיו שלו.

הוא עיצב את התלבושות למספר סדרות טלוויזיה ובהן "בטיפול", "בנות הזהב", "בובות", למחול ובהם להקת בת שבע, ליאת דרור וניר בן גל, למופע של רנה שינפלד, ורטיגו, לתיאטרון גשר, למופעי מוזיקה הפרויקט של עידן רייכל ולקולנוע "הסודות".

ב-2005 הוציא את קו הביגוד "ששון קדם One" המיועד לנשים במידות גדולות, ב-2009 הוציא את הקולקצייה "One" שמעבר לחנויותיו נמכרה גם ברשת החנויות "רזילי". הוא שימש כמנטור עבור המתמודדים בתוכנית "פרויקט מסלול".

בשנת 2015 החל לעצב אופנה יחד עם דורין אטיאס, והמותג שלהם, פטיט דוריס, הומלץ במגזין ווג הבריטי.

בוטיקים ברחבי העולם מוכרים את קדם ששון: בארצות הברית, אוסטרליה, רוסיה, גרמניה ופינלנד.

==קישורים חיצוניים==

* 

* 
*[https://www.makorrishon.co.il/nrg/online/55/ART1/790/341.html ששון קדם משנה פרופורציות]
*[https://www.calcalist.co.il/consumer/articles/0,7340,L-3217286,00.html זרעי קיץ]
*
* 
* [https://www.port2port.co.il/article/תעשיה-וסחר/יצואנים-ישראלים-משתתפים-החודש-ב-5-תערוכות-בינלאומיות/ יצואנים ישראלים משתתפים החודש ב-5 תערוכות בינלאומיות], באתר port2port
* 
* קוקי פוקס, [https://batyam.mynet.co.il/gossip/article/SkosKGbZO בר רפאלי ומוטי רייף אצלכם בסלון: שבוע האופנה הדיגיטלי יוצא לדרך], באתר mynet, 10 בפברואר 2021
* 
* 

== הערות שוליים ==

קטגוריה:מעצבי אופנה ישראלים
קטגוריה:ישראלים שנולדו ב-1964
גיא קפלן

גיא קפלן (נולד ב-26 באפריל 1987) הוא מאמן כדורסל ישראלי המשמש כעוזר מאמן בהפועל חולון בליגת העל. קפלן החל את דרכו כמאמן נוער ושימש בעבר כעוזר מאמן במספר קבוצות בליגת העל ומאמנה הראשי של הפועל גלבוע גליל.

==קריירת אימון==

בתחילת דרכו עבר קפלן השתלמות בקבוצת הכדורסל של אוניברסיטת פלורידה סטייט. לאחר שובו לישראל מונה על-ידי עמוס פרישמן, מנכ"ל העמותה לקידום הספורט בגבעתיים, למאמן במחלקת הנוער של הפועל גבעתיים. קפלן גם אימן את קבוצת הכדורסל של תיכון שמעון בן צבי בעיר.

את דרכו בליגת העל החל קפלן כעוזרו של אריאל בית הלחמי באליצור אשקלון. קפלן המשיך לשמש כעוזרו של בית הלחמי, שעבר לאמן את בני השרון והוחלף על-ידי מתן חרוש במהלך עונת 2012/13. בשנים 2013–2015 שימש קפלן כעוזר מאמן בהפועל תל אביב תחת ארז אדלשטיין ועודד קטש. לאחר מכן עבר לשתי עונות לקריית גת שם היה עוזרם של נתי כהן ואלעד חסין.

ב-2017 שב קפלן לשתף פעולה עם אריאל בית הלחמי בהפועל גלבוע גליל. לקראת עונת 2019/20 החליף ליאור ליובין את בית הלחמי כמאמנה של גלבוע גליל וקפלן שימש כעוזרו עד אשר ליובין עבר לשמש כעוזרו של עודד קטש בפנאתנייקוס והוחלף על-ידי אבישי גורדון. קפלן המשיך כעוזר מאמן אך היה דומיננטי בצוות האימון כאשר במקרים רבים היה זה הוא שקיבל את ההחלטות.<ref name=":0" /> גלבוע הגיעה לסדרת הגמר של עונת 2020/21 שם הפסידה למכבי תל אביב. לקראת עונת 2021/22 מונה קפלן למאמנה הראשי של גלבוע/גליל.<ref></ref> הוא השיג את ניצחון הליגה הראשון שלו כמאמן ראשי במשחק במחזור השני נגד מכבי תל אביב. גלבוע גליל סיימה את העונה במקום השמיני והודחה על-ידי הפועל ירושלים בסדרת רבע גמר הפלייאוף. לאחר סיום העונה הוחלף קפלן על-ידי רמי הדר.

ביוני 2022 מונה קפלן לעוזרו של ליאור ליובין בהפועל באר שבע.<ref></ref>בעונת 2022/23 זכה קפלן עם באר שבע באליפות הליגה הבלקנית.

ביוני 2023 מונה למאמן הפועל גלבוע גליל בליגה הלאומית. במרץ 2024 פוטר מתפקידו כאשר מאזן הקבוצה עומד על שמונה ניצחונות מול אחד-עשר הפסדים. הוא הוחלף על-ידי שי סגלוביץ'.<ref></ref>

ביוני 2024 מונה קפלן לעוזרו של גיא גודס בהפועל חולון.<ref></ref>

===בנבחרות ישראל===
קפלן שימש כעוזר מאמן בנבחרת הנוער תחת שרון אברהמי ואורן אהרוני. ב-2021 התמנה קפלן לעוזרו של אהרוני בנבחרת העתודה,<ref></ref> וזכה עמה במקום הרביעי באליפות אירופה 2022 שנערכה במונטנגרו. במאי 2023 מונה קפלן לסקאוט בנבחרת ישראל.<ref></ref>

==חיים אישיים==

קפלן אב לשלושה ילדים ומתגורר בפתח תקווה.<ref name=":0" />

==קישורים חיצוניים==

* [https://basket.co.il/all-time-coaches.asp?coach_name=%D7%92%D7%99%D7%90+%D7%A7%D7%A4%D7%9C%D7%9F&cYear=0&StatsBoard=0&TeamId=0 דף המאמן] באתר מנהלת ליגת העל בכדורסל
* לוי בייזרמן, [https://beersheva.mynet.co.il/sports/article/b1whaljo3 "הייתה לי עונה מדהימה בבאר שבע"], 22 ביוני 2023, באתר mynet באר שבע והנגב

==הערות שוליים==

קטגוריה:מאמני כדורסל ישראלים
קטגוריה:מאמני הפועל גלבוע גליל
קטגוריה:בוגרי גימנסיה אחד העם (פתח תקווה)
קטגוריה:בוגרי המכללה האקדמית תל אביב-יפו
קטגוריה:ישראלים שנולדו ב-1987
ניק כהן

ניק כהן (באנגלית: Nick Cohen; נולד ב-1961 בסטוקפורט) הוא עיתונאי וסופר יהודי בריטי.

==ביוגרפיה==
ניק כהן נולד בסטוקפורט בסביבות מנצ'סטר. אביו היה יהודי בעל שורשים מרוסיה. ניקולס גדל במנצ'סטר ואחרי סיום בית הספר למד באוניברסיטת אוקספורד פילוסופיה, פוליטיקה וכלכלה.

לאחר סיום הלימודים כהן החל לעבוד בתחום העיתונות. תחילה בבירמינגהם ואחר כך ב"אינדפנדנט" ו"האובזרבר". בתחילת הקריירה הוא היה מבקר מדיניות של טוני בלייר. בשנת 2003 הוא תמך בהשתתפות בריטית במלחמת עיראק ובשנת 2011 בפעילות צבאית בלוב. בשנת 2012 כהן קרא להתעברות צבאית פעילה במלחמת האזרחים בסוריה.

בשנת 2006 הוא נכלל ברשימת עיתונאים בריטים "אילמופובים" שפורסמה על ידי המועצה המוסלמית של בריטניה.

מאמר של כהן נגד UKIP שפורסם בשנת 2014 זכה בפרס העיתונות האירופאית.

ניק כהן מתנגד לפעילות של הרחבת התנחלויות, אך תומך בפעילות צבאית נגד חמאס.

ניק כהן פרסם מספר ספרים בנושאי פוליטיקה ואקטואליה. בשנת 2012 הוא פרסם ספר You Can't Read this Book בנושא צנזורה.

==קישורים חיצוניים==

* 

* [https://www.thejc.com/hatred-is-turning-me-into-a-jew-1.7584 ניק הן על חייו]

קטגוריה:סופרים בריטים
קטגוריה:בוגרי אוניברסיטת אוקספורד
קטגוריה:עיתונאים בריטים
קטגוריה:יהודים בריטים
קטגוריה:בריטים שנולדו ב-1961
יאן טורופ

יאן טורופ (בהולנדית: Jan Toorop; 20 בדצמבר 1858 – 3 במרץ 1928) היה צייר הולנדי-אינדונזי, שפעל בסגנונות סמליים. עבודתו המוקדמת הושפעה מתנועת האימפרסיוניזם של אמסטרדם.

== ביוגרפיה ==
יאן טורופ, אשה בלבן (אשתו), 1886
יוהנס תיאודורוס טורופ נולד ב-20 בדצמבר 1858 באי ג'אווה בהודו המזרחית ההולנדית (אינדונזיה). <ref></ref> אביו היה כריסטופל תיאודורוס טורופ, עובד מדינה, ואמו הייתה מריה מגדלנה קוק .<ref></ref> הוא היה השלישי מבין חמישה ילדים וחי באי ליד סומטרה עד גיל תשע. לאחר מכן הוא נשלח לבית הספר בג'אווה. <ref></ref>

ב-1869 עזב את אינדונזיה להולנד, שם למד בדלפט ובאמסטרדם. ב-1880 הפך לסטודנט ברייקסאקדמיה באמסטרדם. הוא פגש את הצייר הבלגי ויליאם דגוב דה נונקס בשנת 1883 והשניים חלקו סטודיו לזמן מה ופיתחו ידידות חזקה.[4] מ-1882 עד 1886 התגורר בבריסל, שם הצטרף לקבוצת אמנים שבמרכזה ג'יימס אנסור. טורופ עבד בשנים אלו בסגנונות שונים, כמו ריאליזם, אימפרסיוניזם נאו-אימפרסיוניזם ופוסט-אימפרסיוניזם.

לאחר נישואיו עם אנני הול, אישה בריטית, בשנת 1886, חילק טורופ את זמנו בין האג, אנגליה ובריסל, ולאחר 1890 גם בעיירת חוף הולנדית. במהלך תקופה זו הוא פיתח את הסגנון הסימבוליסטי הייחודי שלו, עם קווים דינמיים ובלתי צפויים, דמויות מסוגננות ועיצובים מעוקלים.

בסוף המאה ה-19 (בשנת 1897) התגורר טורופ במשך 20 שנה בבית קטן בשוק בעיירת החוף דומבורג, וולצ'רן, זילנד. הוא עבד עם קבוצה של אמנים עמיתים, ביניהם מרינוס שורץ ופיט מונדריאן. לא היה ביניהם קשר סגנוני משותף. כל אחד היה עם האישיות שלו, אבל הם קיבלו את השראתם בזילנד - בדיונות, ביערות, בחופים ובאוכלוסייה האופיינית. טורופ היה המרכז של הקבוצה הזו.

לאחר מכן הוא פנה לסגנונות אר נובו, שבהם נעשה שימוש במשחק קווים דומה למטרות דקורטיביות, ללא כל משמעות סמלית נראית לעין. ב-1905 המיר את דתו לקתוליות והחל לייצר יצירות דתיות. הוא גם אייר ספרים, הכין פוסטרים ועיצובי ויטראז'.

לאורך כל חייו הפיק טורופ גם פורטרטים, בסגנונות בין מציאותיים מאוד לאימפרסיוניסטיים.

טורופ מת ב-3 במרץ 1928 בהאג שבהולנד.

בתו צ'רלי טורופ (1891–1955) הייתה אף היא ציירת, וכך גם נכדו אדגר פרנהוט.

== גלריה ==

<gallery mode="packed" heights="180">
File:JanToorop-trio-fleuri-1886.jpg

File:1887 Toorop Na de werkstaking anagoria.JPG

File:Toorop-broek.jpg

File:Jan Toorop - The New Generation - Google Art Project.jpg

File:Dunes and sea in Zoutelande, by Jan Toorop.jpg

File:Toorop-self.jpg
File:Psyche.jpg
</gallery>
== קישורים חיצוניים ==
* 

 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים הולנדים
קטגוריה:ילידי 1858
קטגוריה:הולנדים שנפטרו ב-1928
ורביט סופטוור

ורביט סופטוור בע"מ (באנגלית: Verbit Software), המוכרת במותג Verbit, היא חברה פרטית ישראלית המפתחת תוכנה לתמלול אוטומטי, כלומר הפיכה אוטומטית של דיבור לטקסט, תוך הסתייעות במתמללים אנושיים.

==היסטוריה==
החברה הוקמה בנובמבר 2016 על ידי תום ליבנה, המשמש כמנכ"ל החברה, ד"ר אריק שלף (שהיה CTO ובהמשך הפסיק להיות פעיל בחברה) וקובי בן צבי (שהיה סמנכ"ל הנדסה ובהמשך הפסיק להיות פעיל בחברה). החברה מפתחת תוכנה לתמלול אוטומטי, תוך הסתייעות במתמללים אנושיים. התוכנה של החברה מקבלת כקלט קובץ קול ומתמללת אותו באופן אוטומטי. שירות נוסף מקבל קובץ וידאו כקלט, ומצמיד לו כתוביות באופן אוטומטי. שירות שלישי הוא תמלול של דיבור בזמן אמת. בשלושת המקרים התוצר של התהליך האוטומטי אינו מושלם, ולכן הוא מועבר לטיוב בידי מתמלל אנושי. תוצאת הטיוב מוזנת למערכת, ומאפשרת לה להשתפר באמצעות למידת מכונה. השפות המטופלות הן אנגלית וספרדית, עם כוונה להתרחב לשפות נוספות. שירותי החברה ניתנים בעיקר בתחומי החינוך, המדיה והמשפטים. מטה החברה שוכן בגבעתיים. במאי 2022 העסיקה החברה 570 עובדים, מתוכם 200 בישראל. בנוסף מעסיקה החברה כפרילנסרים כ-35,000 מתמללים ב-120 מדינות, שתפקידם לטייב את התמלול האוטומטי.

במאי 2021 רכשה החברה את חברת ויטק (VITAC) האמריקאית, העוסקת ביצירת כתוביות לסרטים.

בתחילת דרכה גייסה החברה 11 מיליון דולר. בינואר 2019 גייסה החברה 23 מיליון דולר. בינואר 2020 גייסה החברה 31 מיליון דולר. בנובמבר 2020 גייסה החברה 60 מיליון דולר. ביוני 2021 גייסה החברה 157 מיליון דולר והפכה לחד-קרן. בנובמבר 2021 גייסה החברה 150 מיליון דולר, ובנוסף בעלי מניות קיימים (עובדים ומשקיעים) מכרו מניות בסך 100 מיליון דולר.

בפברואר 2024 הודיע תום ליבנה על עזיבתו את תפקיד מנכ"ל החברה ובמקומו מונה למנכ"ל יאיר אמסטרדם, נשיא החברה (וה-COO לשעבר)<ref></ref>.

==קישורים חיצוניים==
* 

* 
* שירי דובר, [https://www.globes.co.il/news/home.aspx?fid=11223 "אנחנו כמו האובר של התמלול – מעסיקים פרילנסרים בכל העולם כדי לדייק ב-99%"], "גלובס"

==הערות שוליים==

קטגוריה:חברות תוכנה ישראליות
קטגוריה:חברות חד קרן ישראליות
קטגוריה:רמת גן: חברות
קטגוריה:ישראל: חברות שהוקמו ב-2017
נואה אוקפור

נואה ארינזצ'וקוו אוקפור (בצרפתית: Noah Arinzechukwu Okafor; נולד ב-24 במאי 2000 בבינינגן שבשווייץ) הוא כדורגלן שווייצרי המשחק בעמדת החלוץ במילאן מהסרייה א’ ובנבחרת שווייץ.

== קריירת מועדונים ==
אוקפור גדל במחלקת הנוער של פ.צ. בזל מליגת העל השווייצרית. ב-19 במאי 2018 ערך את הופעת הבכורה שלו במועדון, בתיקו 2-2 נגד לוצרן במסגרת המחזור ה-36 בליגה לעונת . בסך הכל ערך אוקפור 39 הופעות ליגה במדי המועדון, בהן הבקיע שלושה שערים.

ב-31 בינואר 2020 חתם אוקפור ברד בול זלצבורג מהבונדסליגה האוסטרית שם זכה ב4 אליפויות ו3 גביעי אוסטריה, בסך הכל כבש אוקפור 27 שערים ובישל עוד 15 ב75 הופעות בכל המסגרות, מתוכן 48 בהרכב. כל זאת על פני שלוש עונות.

ב-22 ביולי 2023 חתם אוקפור במילאן מהליגה האיטלקית תמורת 14 מיליון אירו.

== קריירה בינלאומית ==
ב-9 ביוני 2019 ערך אוקפור את הופעת הבכורה שלו בנבחרת שווייץ, בהפסד לנבחרת אנגליה במסגרת ליגת האומות 2018/2019. ב-15 בנובמבר הוא הבקיע את שער הבכורה שלו בנבחרת, בניצחון 4-0 על נבחרת בולגריה במסגרת מוקדמות מונדיאל 2022.

נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.<ref></ref>

== תארים ==
;פ.צ. בזל
* הגביע השווייצרי: 2018/2019

;רד בול זלצבורג
* אליפות אוסטריה (3): 2019/2020, 2020/2021, 2021/2022
* הגביע האוסטרי (3): 2019/2020, 2020/2021, 2021/2022

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:כדורגלני פ.צ. בזל
קטגוריה:כדורגלני רד בול זלצבורג
קטגוריה:כדורגלני מילאן
קטגוריה:כדורגלני נבחרת שווייץ
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים באוסטריה
קטגוריה:שווייצרים שנולדו ב-2000
מאוריץ קרגור

מאוריץ קרגור (בדנית: Maurits Kjaergaard; נולד ב-26 ביוני 2003 בהרלב שבדנמרק) הוא כדורגלן דני המשחק בעמדת הקשר ההתקפי בקבוצת רד בול זלצבורג מהבונדסליגה האוסטרית.

== קריירת מועדונים ==
בשנת 2017 הצטרף קרגור למחלקת הנוער של לינגבי, ובשנת 2019 הגיע למחלקת הנוער של רד בול זלצבורג מהבונדסליגה האוסטרית. באותה שנה החל לשחק בליפרינג, קבוצת המילואים של המועדון.

ב-28 בפברואר 2021 ערך קרגור את הופעת הבכורה שלו ברד בול זלצבורג, בהפסד 2-1 לשטורם גראץ במסגרת המחזור ה-19 בליגה לעונת . זו הייתה הופעתו היחידה בעונה זו, בה זכתה רד בול זלצבורג באליפות אוסטריה.

ב-22 בספטמבר 2021 הבקיע קרגור את שער הבכורה שלו במועדון, בניצחון 8-0 על קלסדורף במסגרת הסיבוב השני של הגביע האוסטרי לעונת . ב-2 בנובמבר ערך קרגור את הופעת הבכורה שלו בליגת האלופות, כשהחליף את מוחמד קמארה בדקה ה-89 בהפסד 2-1 לוולפסבורג במסגרת שלב הבתים לעונת 2021/2022. בעונת 2021/2022, כבש את שער הבכורה שלו נגד באיירן מינכן בהפסד 1-7

== תארים ==
;רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

== קישורים חיצוניים ==

קטגוריה:כדורגלנים דנים
קטגוריה:קשרי כדורגל דנים
קטגוריה:הרלב: כדורגלנים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:ספורטאים זרים באוסטריה
קטגוריה:דנים שנולדו ב-2003
בלונד (צמד)

בלונד (באנגלית: Blonde) הוא צמד מפיקים מוזיקליים בריטי, המורכב מג'ייקוב מנסון ואדם אנגלפילד.<ref>[http://www.wonderlandmagazine.com/2014/05/new-noise-blonde/ New Noise Blonde, Wonderland Magazine] , Retrieved 21 November 2014.</ref> הצמד היה אחראי לכתיבת ולהפקת מספר שירים, בין היתר הסינגל "Lay It All on Me" של רודימנטאל בשיתוף אד שירן, "Answerphone" של בנקס & רנקס ואלה אייר בשיתוף יאנג ביין , הסינגל "Just My Type" של The Vamps, והסינגל "Houdini" של KSI בשיתוף Swarmz וטיון ויין .

== קריירה מוזיקלית ==
ב-2012, הצמד הוציא את הסינגל "Talk To You".

ב-2013, הצמד הוציא את הסינגלים "Be Mine" ו-"It's You".

ב-2014, הצמד הוציא, בשיתוף פעולה עם ריאן אשלי, את הסינגל "Foolish". בהמשך השנה, הצמד הוציא, בשיתוף פעולה עם צ'ארלי טפט , את הסינגל "Higher Ground". ב-21 בנובמבר באותה שנה, הצמד הוציא, בשיתוף פעולה עם מליסה סטיל , את הסינגל "I Loved You".<ref>[https://twitter.com/BBCR1/status/528105384582471681 BBC Radio One Twitter feed] , retrieved 22 November 2014.</ref><ref>[http://www.bbc.co.uk/radio1/playlist BBC Radio 1 playlist] , BBC, retrieved 22 November 2014.</ref>

ב-14 בינואר 2015, הצמד הוציא, בשיתוף פעולה עם Pianoman, את הסינגל "Cast A Spell". ב-10 באפריל באותה שנה, הצמד הוציא, בשיתוף פעולה עם אלכס ניואל, את הסינגל "All Cried Out".<ref></ref> ב-14 באוגוסט באותה שנה, הצמד הוציא, בשיתוף פעולה עם קרן הארדינג, את הסינגל "Feel Good (It's Alright)".

ב-18 במרץ 2016, הצמד הוציא את הסינגל "Nothing Like This". ב-1 ביולי באותה שנה, הצמד התארח, יחד עם סיגלה, בסינגל "Don't Need No Money" של אימאני ויליאמס .

ב-16 ביוני 2017, הצמד הוציא, בשיתוף פעולה עם אסטריד אס, את הסינגל "Just for One Night".

ב-6 ביולי 2018, הצמד הוציא, בשיתוף פעולה עם ברין כריסטופר, את הסינגל "Me, Myself & I".<ref></ref>

== קישורים חיצוניים ==

== הערות שוליים ==

קטגוריה:אמני וורנר רקורדס
קטגוריה:צמדי אמנים
קטגוריה:צמדים מוזיקליים בריטיים
קטגוריה:מפיקים מוזיקליים בריטים
קטגוריה:להקות שהוקמו בשנת 2012
מארק ראלף

מארק ראלף (באנגלית: Mark Ralph; נולד ב-2 במאי 1974) הוא מפיק מוזיקלי, רמיקסר ופזמונאי בריטי.<ref name="studio PSN"></ref><ref name="prs"></ref>

== ביוגרפיה ==
ראלף נולד בסטוק-און-טרנט, סטפורדשייר, אנגליה.<ref></ref>

ראלף התחיל את הקריירה שלו כגיטריסט, מקליט ומנגן בלייב עם פט שופ בויז, רינגו סטאר, סליי אנד רובי , Screaming Lord Sutch , אדווין קולין , הולי ג'ונסון ,<ref></ref> רון ווד, ו-Fatback Band .<ref></ref> הוא חבר בלהקה Filthy Dukes ,<ref></ref> שהוציאה אלבום אולפן אחד.<ref></ref><ref name="Mark Ralph - Credits"></ref>

הוא הפיק וכתב מספר שירים למספר אמנים, בין היתר לג'ס גלין, יירס אנד יירס, ג'קס ג'ונס, קרייג דייוויד, אליס צ'אטר, קלין בנדיט, אשר, טינשיי, רודימנטאל, בקי היל, ראג-אנ'-בון מאן, הוט צ'יפ, קייגו, טייק ד'את, סיגלה, ריי, טום ווקר, בלונד ולינדזי לוהן.

== קישורים חיצוניים ==

== הערות שוליים ==

קטגוריה:רמיקסרים
קטגוריה:פזמונאים בריטים
קטגוריה:מפיקים מוזיקליים בריטים
קטגוריה:בריטים שנולדו ב-1974
לאיוש בקפי

לאיוש בקפי (במקור יואל פרידמן, בהונגרית: Békefi Lajos; מאטסלקה, 13 בינואר 1871<ref></ref> – בודפשט, 31 במרץ 1953)<ref></ref> היה שחקן יהודי-הונגרי, זמר עם, במאי תיאטרון. בקפי היה אחד השחקנים היותר ידועים בתקופתו.

==קורות חיים==
יואל פרידמן נולד במשפחה יהודית בעיר מאטסלקה במזרח הונגריה שכ-20% מתושביה היו יהודים באותה תקופה. רוב היהודים הגיעו לאזור מגליציה ושפתם הייתה בעיקר יידיש, שם הוא גם למד. הוריו היו יוסף פרידמן ורחל טאוב. ב-1890 הצטרף פרידמן ללהקת השחקנים של אימרה הלמאי, שם עבד כעוזר שחקן במשך שנה. הוא עבד במשך חמש שנים במקהלת "תיאטרון העם" (Népszínház) בבודפשט ולאחר מכן סיים את לימודיו בבית הספר למשחק שימושי. הוא נסע לסיור בחו"ל ולאחר מכן לאסלו באוטי החתים אותו בתיאטרון ההונגרי כטנור. משם עבר ללהקה בעיר קצ'קמט ואחר כך שיחק מול קהל של הערים שופרון, דברצן, קושיצה, אוראדיה ושוב דברצן. בשנת 1905 חתם חוזה בעיר סגד בלהקה של לאיוש מאקו, שם קיבל זר דפנה מוּכסף מהקהל. הוא פרש לגמלאות ב-1 בדצמבר 1927, אם כי לפי כמה דיווחים הופיע ב-1929 בבית האופרטה של אוראדיה, באופרטה הביידרה של אמריך קלמן.

בין 1896 לבין 1903, אשתו הייתה השחקנית אנה הַאצְל.<ref></ref> הוא התגרש מאשתו הראשונה. ב-2 ביולי 1907 נשא לאישה את השחקנית מרגיט קופאן בבודפשט.<ref></ref>

== לקריאה נוספת ==
* לקסיקון לאמנות הבמה הונגרי (1929–1931, עורך. אלדאר שופפלין) - לאיוש בקפי, שחקן.
* מזרח הונגריה. (1989), קארוי נקי: טנור יליד העיר.
* [http://resolver.pim.hu/auth/PIM112578 קטלוג המוזיאון הספרותי פטפי]
* Enyedi Sándor: Rivalda nélkül. Bp., Teleki László Alapítvány, 1999.
* Kötő József: Közhasznú esmeretek tára. Színjátszó személyek Erdélyben (1919-1940). Kolozsvár, Polis, 2009.

==קישורים חיצוניים==

== הערות שוליים ==

קטגוריה:שחקני תיאטרון יהודים הונגרים
קטגוריה:זמרים יהודים הונגרים
קטגוריה:במאי תיאטרון יהודים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1871
קטגוריה:הונגרים שנפטרו ב-1953
קלסי בלריני

קלסי ניקול בלריני (באנגלית: Kelsea Nicole Ballerini; נולדה ב-12 בספטמבר 1993)<ref></ref> היא זמרת-יוצרת אמריקאית. היא החלה לכתוב שירים בילדותה וחתמה על חוזה הקלטות עם בלאק ריבר אנטרטיינמנט ב-2014,<ref></ref> דרכה הוציאה את אלבום האולפן הראשון שלה בשנה שלאחר מכן, The First Time. אלבום האולפן השני שלה, Unapologetically, יצא בעקבותיו ב-2017.<ref></ref> שני האלבומים הראשונים של בלריני הנפיקו שבעה שירים במצעד שירי הקאנטרי והקאנטרי איירפליי. יש לה ארבעה שירים שהגיעו למקום הראשון; החל מסינגל הבכורה שלה "Love Me Like You Mean It", שהפך אותה לאמנית הראשונה שהשיגה סינגל בכורה שהגיע לראש המצעד מאז קארי אנדרווד ב-2006. אחריו יצאו "Dibs" ו-"Peter Pan", שהגיעו בשיאם למקומות הראשונים במצעדים גם כן; שיא לזמרת קאנטרי. אלבומי האולפן השלישי והרביעי שלה, Kelsea ו-Ballerini, יצאו שניהם ב-2020.<ref></ref><ref></ref>

==ביוגרפיה==
קלסי בלריני נולדה ב-12 בספטמבר 1993, וגדל בנוקסוויל, טנסי.<ref></ref> אביה, אד, מנהל מכירות לשעבר של תחנת קאנטרי במדינה, הוא ממוצא איטלקי בחלקו.<ref name=":0"></ref><ref name=":1"></ref> אמה, קרלה, עבדה בשיווק בחברת הוצאה לאור של תומאס נלסון ובחברת נוספות.<ref name=":1" /> היא בת יחידה. היא התחילה לקחת שיעורי ריקוד כשהייתה בת שלוש והפסיקה עשר שנים מאוחר יותר.<ref></ref>

היא שרה במקהלות הכנסייה ובתי הספר.<ref name=":0" /> היא כתבה את השיר הראשון שלה בגיל 12 עבור אמה.<ref></ref>

ב-17 בינואר 2020, היא התארחה ברמיקס של הסינגל "If We Never Met" של ג'ון קיי.

ב-9 ביוני 2021, היא הוציאה, בשיתוף פעולה עם הלהקה האמריקאית, LANY, את הסינגל "I Quit Drinking".

בשנת 2024, בלריני צפויה להנחות את טקס פרסי המוזיקה של CMT לשנת 2024, שישודר בשידור חי ברשת CBS.<ref></ref>

== דיסקוגרפיה ==

=== אלבומי אולפן ===
* 2015: The First Time
* 2017: Unapologetically
* 2020: Kelsea
* 2022: Subject to Change

===מיני-אלבומים===
* 2014: Kelsea Ballerini
* 2023: Rolling Up the Welcome Mat

===אלבומי רמיקס===
* 2020: Ballerini

== חיים אישיים ==
במרץ 2016 בלריני החלה לצאת עם זמר הקאנטרי האוסטרלי מורגן אוונס. הם התארסו בדצמבר 2016 ונישאו ב-2 בדצמבר 2017 במקסיקו. לאחר 6 שנות זוגיות, באוגוסט 2022 בלריני הכריזה כי היא ואוונס מתגרשים. הליך הגירושין נגמר בנובמבר 2022.

בפברואר 2023 נודע כי בלריני במערכת יחסים עם השחקן האמריקאי צ'ייס סטוקס.

== פרסים ומועמדויות ==
{| class="wikitable"
!שנה
!ארגון
!קטגוריה
!פרויקט
!תוצאה
!מקור
|-
! rowspan="7" |2024
!פרס גראמי
|אלבום הקאנטרי הטוב ביותר
|Rolling Up the Welcome Mat
|
|<ref></ref>
|-
!פרס בחירת הקהל
|זמרת הקאנטרי של השנה
|קלסי בלריני
|
|<ref></ref>
|-
! rowspan="3" |פרס המוזיקה של CMT
|קליפ השנה
| rowspan="2" |"If You Go Down (I'm Goin' Down Too)"
|
| rowspan="3" |<ref></ref>
|-
|ביצוע השנה של CMT
|
|-
|קליפ השנה – אישה
|"Penthouse"
|
|-
! rowspan="2" |פרס האקדמיה למוזיקת קאנטרי
|אלבום השנה
|Rolling Up the Welcome Mat (For Good)
|
| rowspan="2" |<ref></ref>
|-
|זמרת השנה
|קלסי בלריני
|
|}

==קישורים חיצוניים==

* 

== הערות שוליים ==

קטגוריה:זמרות אמריקאיות
קטגוריה:זמרות קאנטרי אמריקאיות
קטגוריה:זמרי קאנטרי אמריקאים
קטגוריה:אמריקאים ממוצא איטלקי
קטגוריה:אמריקאיות ממוצא איטלקי
קטגוריה:פורבס 30Under30
קטגוריה:אמריקאיות שנולדו ב-1993
כריס קונרד

כריס קונרד (באנגלית: Chris Conrad; נולד ב-30 ביוני 1970) הוא שחקן קולנוע וטלוויזיה אמריקאי.

== קריירה ==
קונרד השתתף בסדנת תיאטרון פיבן כשנה, לאחר מכן חתם עם סוכן ועבר ללוס אנג'לס עם אחיו סטיבן, שהיה בתהליך מכירת התסריט של "חברים בלי הפסקה".<ref></ref> בין היתר שיחק קונרד בסרטי הקולנוע "Airborne" ו"הקראטה קיד הבא". פריצת הדרך שלו הייתה בסדרה "הרקולס הצעיר" משנת 1998, בה הופיע ב-37 פרקים בתפקיד יאסון הצעיר.

בשנת 2000 קונרד חזר הביתה לפלורידה כדי לסיים את הקולג'. הוא סיים את לימודיו באוניברסיטת המדינה של פלורידה עם תואר ראשון בהיסטוריה. לאחר מכן לימד בתיכון ואימן כדורגל אך חזר ללוס אנג'לס ב-2005 כדי להמשיך לשחק. במקביל שיחק מדי פעם בסדרות כמו "בונז" ו"מחשבות פליליות".
הוא הופיע בהפקות של אחיו סטיבן קונרד "פטריוט"<ref></ref> ו-"Perpetual Grace, LTD".<ref></ref>

== חיים אישיים ==
בזמנו הפנוי, קונרד מתאמן בקיקבוקסינג, היאבקות וג'ו ג'יטסו ברזילאי, הוא מחזיק בחגורה סגולה ב-Machado Jiu-Jitsu.<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! כותרת
! תפקיד
! הערות
|-
| 1993
|Airborne
| ג'ק
| סרט בכורה
|-
| 1994
| הקראטה קיד הבא
| אריק מקגוון
|
|-
| 1994
| המומחה
| קצין
|
|-
| 1996
| In the Fold
| טולי וולאנס
| סרט טלוויזיה
|-
| 1997
| Sins of the Mind
| פיטר
| סרט טלוויזיה
|-
| 1997
| מורטל קומבט 2
| ג'וני קייג'
|
|-
| 1998
| Lovers and Liars
| אריק
|
|-
| 2008
| הקידום
| טדי גרהמס
|
|-
| rowspan="2" | 2013
| אטילה
| ויטו
|
|-
| 3 Days in Havana
| ללא תפקיד
| מפיק בפועל
|-
| 2016
| Option Zero
| טרבור
|
|-
|}

=== טלוויזיה ===
{| class="wikitable sortable"
! שנה
! כותרת
! תפקיד
! הערות
|-
| 1994
| Rebel Highway
| ג'ק
| פרק: "Jailbreakers"
|-
| 1995
| ג'אג
| סמל לואל
| פרק: "הפסקה גדולה"
|-
| 1998
| הרקולס: המסעות המופלאים
| יאסון הצעיר
| 3 פרקים
|-
| 1998–1999
| הרקולס הצעיר
| יאסון הצעיר
| 37 פרקים
|-
| 2006
| בונז
| סוכן
| פרק: "אם וילד במפרץ"
|-
| 2006
| מחשבות פליליות
| סגן מאק
| פרק: "הבוגימן"
|-
| 2007
| The Erotic Traveler
| אדוארד
| פרק: "פנינים עירומות"
|-
| 2007
| Life
| שוטר SWAT
| פרק: "האישה שנפלה"
|-
| 2011
| Connie Banks the Actor
| קוני בנקס
| פיילוט שלא שודר
|-
| 2015–2018
| פטריוט
| דניס מקלארן
| תפקיד ראשי
|-
| 2019
| חסד נצחי בע"מ <small>(אנ')</small>
|טרייסי קונלי
| תפקיד ראשי; 10 פרקים
|-
|2021
|Ultra City Smiths
|הבלש ניקו אונסיס
|דיבוב; 6 פרקים
|-
|}

==קישורים חיצוניים==

== הערות שוליים ==

קטגוריה:מפיקים אמריקאים
קטגוריה:שחקני קולנוע וטלוויזיה אמריקאים
קטגוריה:תסריטאי טלוויזיה אמריקאים
קטגוריה:בוגרי אוניברסיטת המדינה של פלורידה
קטגוריה:אמריקאים שנולדו ב-1970
אמפיקיינודוניים

אמפיקיינודוניים (שם מדעי: Amphicynodontinae) היא קבוצה פרהיסטורית של דמויי-כלב מקבוצת הארקטואידה הקרובים לדוביים שהתקיימו בין סוף האאוקן לתחילת המיוקן לפני 38 עד 18 מיליון שנה מזמננו. המאובנים שלהם נמצאו ברחבי האזור ההולארקטי. הקבוצה הוגדרה ב-1945 ונחשבה לתת-משפחה של דובים, עקב מבנה ראש דומה. עם זאת כיום רואים בהם קבוצה פרימיטיבית יותר שאולי קרובה לטורפים הימיים המודרניים.

בני הקבוצה היו טורפים או אוכלי נבלות בעלי לסתות קצרות וחזקות עם שיניים אחוריות חזקות וניבים קצרים אך מחודדים, עיניים אוזניים קטנים ורגליים קצרות אך חזקות שאולי התאימו לשחייה. מבנה גופם דמה לשל דובים אך ייתכן שהיו ימיים יותר, בעלי אורח חיים של היפופוטם או של תחשאים. כמה מהחוקרים רואים בהם את אבות הטורפים הימיים כמו כלבי הים והאוטריים. חוקרים אחרים רואים בהם קרובים לכלבי הדוב הקדומים.

==מיון==
* Amphicticeps
* Parictis
* קולפונומוס (Kolponomos)
* Allocyon
* Pachycynodon
* Amphicynodon
* Wangictis

==קישורים חיצוניים==

קטגוריה:בעלי חיים שתוארו ב-1945
קטגוריה:טקסונים שתוארו בידי ג'ורג' גיילורד סימפסון
קטגוריה:דוביים פרהיסטוריים
קטגוריה:יונקים ימיים פרהיסטוריים
קטגוריה:מאובני טקסונים שתוארו ב-1945
On My Way (שיר של עומר נאבר)

"On My Way" (בעברית: "בדרכי") הוא סינגל שהוקלט על ידי הזמר-יוצר הסלובני עומר נאבר. השיר ייצג את סלובניה באירוויזיון 2017, וכשל להעפיל לגמר.<ref></ref> נאבר ייצג בעברו את סלובניה באירוויזיון 2005, עם השיר "Stop", ולא עלה לגמר. השיר יצא לאור להורדה דיגיטלית ב-8 באפריל 2017, בהוצאת חברת התקליטים יוניברסל מיוזיק גרופ. במצעד הסינגלים הסלובני הגיע "On My Way" למקום ה-12.

== תחרות האירוויזיון ==
ב-24 בפברואר 2017 נאבר ניצח בקדם הסלובני לאירוויזיון, EMA 2017, ונבחר לייצג את מדינתו בתחרות. אירוויזיון 2017 התקיים במרכז התערוכות הבינלאומי שבקייב, בירת אוקראינה. הוא ביצע את שיר בחצי הגמר הראשון, 17 בסדר ההופעות, לפני לטביה ואחרי ארמניה. בסוף התחרות הגיע למקום ה-17 עם 36, וכשל בניסיון להעפיל לגמר.

== קליפ ==
הווידאו קליפ המתלווה ל-"On My Way" פורסם ביוטיוב ב-2 באפריל 2017 באורך של שלוש דקות ושלושים וחמש שניות.<ref name="YouTube">[https://www.youtube.com/watch?v=fj9ssc-7Zzo Omar Naber - On My Way (Slovenia) Eurovision 2017 - Official Music Video] - YouTube</ref>

== מיקומי שיא ==

== היסטוריית יציאות לאור ==
{| class="wikitable sortable plainrowheaders"
!אזור
! תאריך
! פורמט
! חברת תקליטים
|-
! rowspan="2" scope="row" | עולם
| 2 באפריל 2017
| וידאו קליפ
| 
|-
| 8 באפריל 2017<ref></ref>
| הורדה דיגיטלית
| יוניברסל מיוזיק גרופ
|}

==קישורים חיצוניים==

== הערות שוליים ==

קטגוריה:שירי אירוויזיון 2017
קטגוריה:שירי סלובניה באירוויזיון
קטגוריה:שירים באנגלית
On My Way (שיר של ג'ניפר לופז)

"On My Way" (בעברית: "בדרכי") הוא שיר שהוקלט על ידי הזמרת-יוצרת האמריקאית ג'ניפר לופז, מתוך פסקול הסרט "חתונה בהפתעה" (2022).<ref></ref><ref></ref> השיר יצא לאור ב-18 בנובמבר 2021, על ידי חברות התקליטים סרטי יוניברסל וסוני מיוזיק לטין, כשיר הנושא מתוך הסרט.<ref name=":0"></ref> הוא נכתב על ידי אייבי אדרה, ביג טייסט ומייקל פולק.<ref name=":1"></ref>

== רקע וכתיבה ==
השיר נכתב על ידי אייבי אדרה, ביג טייסט ומייקל פולק והופק על ידי טרבור מוזי וקית' הטריק.<ref name=":1" /> באתרי מוזיקה וכתבי עת שונים כדוגמת בילבורד,<ref name=":2"/> רולינג סטון,<ref></ref> Los40,<ref></ref> וקוסמופוליטן סקרו את "On My Way", תוך שעסקו בהופעות השונות של לופז עימו (הופעה שהתקיימה ב-Global Citizen Live וזו שהתקיימה בפרסי המוזיקה האמריקאית 2021).<ref name=":2" /><ref></ref><ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.<ref name=":0" />

== הופעה ==
לופז ביצעה את השיר בשידור חי בפעם הראשונה במהלך הקונצרט Global Citizen Live שהתקיים בניו יורק ב-26 בספטמבר 2021.<ref name=":3"></ref> לופז ביצעה שוב את השיר במהלך טקס פרסי המוזיקה האמריקאית 2021, שהתקיים בתיאטרון מיקרוסופט בלוס אנג'לס, ארצות הברית ב-21 בנובמבר 2021.<ref name=":2"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|18 בנובמבר 2021
|הזרמת מוזיקה • הורדה דיגיטלית
|יוניברסל • סוני לטין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירים מסרטי קולנוע
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת סוני מיוזיק לטין
Expectations (שיר)

Expectations (בעברית: ציפיות) הוא שיר שהוקלט על ידי הזמרת-יוצרת האמריקאית לורן חורגי.<ref name=":0"></ref> השיר יצא לאור ב-24 באוקטובר 2018, על ידי חברת התקליטים קולומביה רקורדס, כסינגל שלא מתוך אלבום.<ref name=":0" /> זהו שיר R&B בו נעשה שימוש בגיטרה, שנכתב על ידי חורגי והופק על ידי קיד הרפון.<ref name=":0" /> הוא עוסק במערכת יחסים לא טובה.<ref></ref>

השיר הגיע למקום התשיעי במצעד הסינגלים של צ'כיה.<ref></ref>

== רקע וכתיבה ==
השיר נכתב על ידי לורן חורגי והופק על ידי קיד הרפון.<ref name=":0" /> "Expectations" הוא אחד השירים הראשונים שכתבה חורגי בזמן שהייתה בתהליך של חקירה עצמית והערכה מחדש לאחר פירוקה של פיפת' הרמוני.<ref name=":1"></ref><ref name=":2"></ref><ref name=":3"></ref> היא ביצעה את השיר ביוני 2018 בסאו פאולו, ברזיל, יחד עם שני שירים נוספים שכתבה, במסגרת "Hopeless Fountain Kingdom Tour".<ref name=":1" /><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.<ref></ref>

== וידאו קליפ ==
בתצוגה המקדימה של הקליפ, הרקע כולל צבעים בשחור-לבן, בהם חורגי צועד באיטיות באולם מואר ואפלולי ועומדת על גשר כשקטע עמום מהשיר מתנגן ברקע.<ref></ref><ref></ref> חורגי השתתפה בבימוי של הקליפ וגם בעיצוב שלו. הקליפ הרשמי של השיר יצא לאור ב-24 באוקטובר 2018.<ref name=":2" /><ref name=":3" /> הופנו כלפיו ביקורות שונות.<ref></ref>

נכון לאוקטובר 2021, מונה הצפיות של הקליפ עומד על למעלה מ-30 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 באוקטובר 2018
|הזרמת מוזיקה • הורדה דיגיטלית
|קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלי בכורה מ-2018
קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי לורן חורגי
קטגוריה:וידאו קליפים בשחור-לבן
קטגוריה:סינגלים בהוצאת קולומביה רקורדס
לוריסיפרה

לוריסיפרה (שם מדעי: Loricifera) היא מערכה המונה 43 מינים של בעלי חיים קטנים או מיקרוסקופיים החיים באוקיינוסים לרוב בעומק 300 עד 400 מטר אך גם במעמקי הים.

== מאפיינים ==
אורכם של הלוריסיפרים 100 מיקרומטר עד 1 מילימטר. הלוריסיפרים הם בין מערכות בעלי החיים האחרונות שהתגלו ובשל כך לא ידוע הרבה על הפיזיולוגיה, מחזור החיים, התזונה וההתנהגות שלהם. הלוריסיפרים דומים לחד-תאיים אך הם בעלי 10,000 תאים. הגוף של הלוריסיפרים מחולק ל5 חלקים: ראש, צוואר, בית החזה, גב ובטן. שלושה מינים מהמערכה הם בעלי החיים היחידים שנמצאו בסביבה נטולת חמצן. משמעות השם לוריסיפרה היא נושאת מחוך עקב קשקשים דמויי מטרייה בקצוות הגוף. הלוריסיפרים חיים על גרגירי חול אליהם הם מחוברים חזק ולכן המחקר עליהם מועט. הלוריסיפרים דומים למסרקנים (Ctenophora) או לשושנות ים (Actiniaria) אך הם שייכים לקבוצה סקלידופורה (Scalidophora) ביחד עם המערכות פריאפולידה (Priapulida) וקינורהינכה (Kinorhyncha). במערכה סדרה אחת ובה שלוש משפחות.

== מיון ==
*משפחה Nanaloricida
*משפחה Pliciloricidae
*משפחה Urnaloricidae

== קישורים חיצוניים ==

== הערות שוליים ==

קטגוריה:בעלי חיים שתוארו ב-1983
קטגוריה:טקסונים שתוארו בידי ריינהרדט כריסטנסן
קטגוריה:אקדיסוזואה
קטגוריה:מערכות של בעלי חיים
Back to Me (שיר של מריאן היל ולורן חורגי)

Back to Me (בעברית: בחזרה אליי) הוא שיר שהוקלט על ידי צמד המוזיקה האלקטרונית האמריקאי מריאן היל, בהשתתפות הזמרת-יוצרת האמריקאית לורן חורגי.<ref name=":0"></ref> השיר יצא לאור ב-8 בדצמבר 2016, על ידי חברת התקליטים ריפבליק רקורדס, כסינגל מתוך האלבום של הצמד, Act One.<ref></ref>

השיר הגיע למקום ה-14 במצעד השירים הפיזיים/דיגיטליים של ספרד.<ref></ref>

== רקע וכתיבה ==
השיר נכתב על ידי סמנתה גונגול, ג'רמי לויד ולורן חורגי והופק על ידי ג'רמי לויד.<ref name=":0" /> מריאן היל וחורגי סיפרו שהשיר התחיל כאשר הם נפגשו בבית מלון, תוך שהקליטו את "Back to Me" בחדר השינה של המפיק ג'רמי.<ref></ref><ref name=":1"></ref> גונגול התייחס לכך שהצמד וחורגי רצו לעבוד יחד מאז שנפגשו באחת מההופעות של מריאן היל.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== הופעה ==
מריאן היל וחורגי ביצעו לראשונה את "Back to Me" בשידור חי בדצמבר 2016 בפסטיבל SnowGlobe בדרום לייק טאהו, קליפורניה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|8 בדצמבר 2016
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי לורן חורגי
קטגוריה:סינגלים בהוצאת ריפבליק רקורדס
More Than That (שיר של לורן חורגי)

More Than That (בעברית: יותר מזה) הוא שיר שהוקלט על ידי הזמרת-יוצרת האמריקאית לורן חורגי.<ref name=":1"></ref> השיר יצא לאור ב-11 בינואר 2019, על ידי חברת התקליטים קולומביה רקורדס, כסינגל שלא מתוך אלבום.<ref name=":1" /> זהו שיר R&B שנכתב על ידי חורגי עצמה, ביחד עם הו סתורת'ר ופרינס שרלז.<ref name=":1" />

השיר הגיע למקום התשיעי במצעד השירים הדיגיטליים של פורטוגל.<ref></ref>

== רקע וכתיבה ==
"More Than That" הוא אחד משני השירים שחורי ביצעה במסיבת הבחירות של MTV פלוס 1 בנובמבר 2018.<ref></ref><ref></ref> ב-8 בינואר 2019, חורגי הודיעה כי "More Than That" יופץ באופן רשמי ב-11 בינואר 2019.<ref></ref><ref></ref> למחרת, חורגי הוציאה את עטיפתו הרשמית של הסינגל, שנוצרה בהשראת ציור הרנסאנס "הולדת ונוס".<ref></ref><ref name=":2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== וידאו קליפ ==
הווידאו קליפ הרשמי של "More Than That" יצא לאור ב-18 בינואר 2019. הוא בוים על ידי לורן דאן ובוים ונערך על ידי חורגי, שגם ליהקה את הרקדנים.<ref name=":2" /><ref></ref> הוא נותר בהשראת האלה היוונית אפרודיטה. חורגי תיארה את הרעיון לקונספט שלו כ"ביקור של אפרודיטה בכדור הארץ". הקליפ גרף שבחים ביקורתיים.<ref></ref>

נכון לדצמבר 2021, מונה הצפיות של הקליפ עומד על למעלה מ-20 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 באוקטובר 2018
|הזרמת מוזיקה • הורדה דיגיטלית
|קולומביה
|style="text-align:center;"|<ref name=":0"></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי לורן חורגי
קטגוריה:סינגלים בהוצאת קולומביה רקורדס
Oh My God

Oh My God, O My God, או Ohmigod עשוי להתייחס ל:
* המילים הראשונות של מעשה החרטה, תפילה נוצרית
* ביטוי נפוץ המקוצר לעיתים קרובות כ-"OMG", משמש לעיתים קרובות בהודעות SMS ובתקשורת באינטרנט, ולעיתים מנוסח כ-"Oh my Goodness" או "Oh my Gosh". השימוש הראשון המעיד על הקיצור היה במכתב מג'ון פישר, "הברון פישר הראשון לווינסטון צ'רצ'יל" ב-1917.
Waterland

Waterland (בתרגום חופשי: ארץ המים) הוא פארק מים ומרכז אירועים הנמצא באילת ונפתח באוגוסט 2023. הפארק המשתרע על כ-20 דונם נבנה מול רצועת החוף הדרומית ונמצא בבעלות רן אקשטיין ועופר גלזר. הפארק פעיל כ-10 חודשים בשנה ומלבד האטרקציות בו הוא מכיל גם אולם אירועים ובמת הופעות.

בפארק נבנו 3 מגדלי מגלשות מים, בריכת גלים , מזרקות ממוחשבות, מתקני קרוסלות במים, סירות מתנגשות במים, אמפיתיאטרון, ומתחמים נוספים. בפארק 2 מגלשות אקסטרים בגובה של 24 מטר, ובסה"כ קיימות בפארק 24 מגלשות שונות.

== היסטוריה ==
waterland הוא פארק המים הראשון שמוקם באילת. הפארק נבנה על שטח הנמצא בבעלות רשת המלונות ישרוטל, על חורבות הטקסס ראנץ' שהייתה בעבר אטרקציה תיירותית שהכילה מקבץ בקתות שעוצבו כמו עיירה במערב הפרוע בארצות הברית. ישרוטל החכירה את הקרקע ליזמים לתקופה של 24 שנים ו-11 חודשים.

תחילה, הפארק היה אמור להיקרא "ספלאש", אך בעקבות פתיחתו של פארק המים "יו ספלאש" במלון יו ספלאש ריזורט בקיבוץ אילות הסמוך, הוחלט לשנות את שמו לווטרלנד (WaterLand, בתרגום חופשי: ארץ המים).

== קישורים חיצוניים ==
* 
* רואי אזולאי, [https://passportnews.co.il/צפו-בעבודות-פארק-המים-הענק-באילת-צפוי-ל/ פארק המים הענק באילת צפוי להיפתח בקיץ הקרוב. צפו בתמונות], 6 בדצמבר 2020
* 

== הערות שוליים ==

קטגוריה:אילת: אטרקציות
קטגוריה:פארקי מים בישראל
אמנת קולקטה

אמנת קולקטה<ref></ref> או האמנה האנגלו-סינית משנת 1890<ref name="China's Tibet Policy"></ref> (בסינית: 中英藏印條約) הייתה אמנה שנחתמה בין האימפריה הבריטית לבין שושלת צ'ינג, שייחס לטיבט ולממלכת סיקים . הוא נחתם על ידי המשנה למלך הודו, הנרי פטי-פיצמוריס ואמבן סין בטיבט, שנג טאי, ב-17 במרץ 1890 בקולקטה.<ref></ref> הגבול שנקבע בין סיקים לטיבט בהסכם שורד עד היום, כחלק מגבול הודו–סין .<ref></ref> עם זאת, אמנה זו גרמה למחלקות בין סין, הודו ובהוטן לגבי האזור דוקלם.<ref name="geography"></ref>

== רקע ==
חברת הודו המזרחית הבריטית רצה לקיים יחסי מסחר עם טיבט, ומאוחר יותר עם סין, בעיקר בטקסטיל, טבק, תבואה, כלי עבודה ותה.<ref name="Arora"></ref>

האמנה הכירה במדינת חסות בריטית מעל סיקים והכירה בגבול טיבט–סיקים. יש הטוענים כי סין ניהלה משא ומתן, ללא התייעצות עם טיבט, שהתנגדה לאמנה. בשל חוסר היכולת של סין לקיים את ההסכם, האימפריה הבריטית כבשה את טיבט ב-1904. יש הטוענים כי האמנה חשפה את ה-"אימפוטנציה" הסינית בטיבט.<ref>International Commission of Jurists (1959), p. 77.</ref>

== אחרי חתימת האמנה ==
סעיף נוסף הוסף לאמנה המקורית בדצמבר 1893, שאיפשר להקים עמדת סחר בריטית ביאטונג , טיבט וכן קבע תקנות הנוגעות למרעה ולתקשורת.<ref></ref><ref>Younghusband, India and Tibet (1910), p. 440.</ref>

אמנת להסה מ-1904 קבעה כי "ממשלת טיבט מתחייבת לכבד את האמנה האנגלו-סינית משנת 1890 ולהכיר בגבול בין סיקים לטיבט, כהגדרתו בסעיף I של האמנה האמורה, ולהקים מעברי גבול בהתאם".

== לקריאה נוספת ==
<div class="mw-content-ltr">
* 
* 
* 
</div>

== קישורים חיצוניים ==
<div class="mw-content-ltr">
* 
</div>

== הערות שוליים ==

קולקטה
קטגוריה:סיקים
קטגוריה:קולקטה
קטגוריה:שושלת צ'ינג
לונס-לה-סונייה

לונס-לה-סונייה (בצרפתית: Lons-le-Saunier) היא עיירת קומונה, במחוז ז'ורה שבמזרח צרפת.

== גאוגרפיה ==

העיירה שוכנת בלב אזור רבמונט, למרגלות הרי היורה. אשר משתרע ממזרח ומדרום, בעוד ממערב שוכן מישור ברסה ומצפון אזור כרמים נרחבים.

העיירה ממוקמת בערך באותה מידה בין בזנסון, דיז'ון, בורג-אן-ברסה וז'נבה, אם כי בין האחרונה שבהן מבדיל רכס הרי היורה. בעיר עובר הכביש האוטומטי A39, שבאמצעותו ניתן להגיע אל דיז'ון תוך כשעה וליון תוך כשעה וחצי. תחנת הרכבת של העיר שוכנת על הקו משטרסבורג לליון.

דרך העיירה עובר נהר Vallière, הנהר סגור מאז שנות ה-60 מטעמי היגיינה, בגלל שקעי הביוב שהתחילו להיות מוזרמים לתוכו. קטע קטן נותר באוויר הפתוח ליד פארק דה באן, ונותר רק גשר בודד (הפונט דה לה גוישה).

אזור גידול היין מצפון לעיירה מפורסם במיוחד, וכולל את הבצירים של ל'אטואל, שאטו שאלון וארבואה.

רכס הרי היורה מדרום וממזרח הוא אזור תיירות פופולרי, אזורי התיירות שלו כוללים את האגמים של Chalain, Clairvaux ו-Vouglans (ב- Lect, Jura), ואתרי נופש הרריים כמו Prénovel ו- Les Rousses.

לונס-לה-סונייה היא העיר המחוזית השנייה בגודלה בצרפת, אחרי בוביני.

== ערים תאומות ==
* 
* 

== קישורים חיצוניים ==

* 

* [http://www.insee.fr/fr/themes/comparateur.asp?codgeo=com-39300 סטטיסטיקות של INSEE]
* [https://web.archive.org/web/20141228230236/http://www.ville-lons-le-saunier.fr/ אתר רשמי] (in French)
* 
* 

קטגוריה:צרפת: יישובים
ניקולאה צ'יופרקה

ניקולאה צ'יופרקה (ברומנית: Nicolae Ciupercă; 20 באפריל 1882 – 25 במאי 1950) היה גנרל בצבא רומניה, שהשתתף במלחמת העולם השנייה והוצא לגמלאות באמצע מלחמה. לאחר המלחמה נעצר על השתתף בהתארגנות מחתרתית נגד השלטון ונגד השלטון ברומניה הקומוניסטית ונגד ברית המועצות - הוא מת בבית הסוהר.

צ'יופרקה נולד ברמניקו סראט, שם למד בבית הספר היסודי וכיתות ראשונות של בית ספר תיכון. המשך לימודיו היה בבית הספר הצבאי לבני קציני צבא, ביאשי. הוא המשיך בבית הספר לקציני חיל רגלים בבוקרשט וסיים במקום הראשון ב-1902 וקיבל דרגת סגן משנה. ב-1913 למד בבית הספר הגבוה למלחמה בפריז. במלחמת העולם הראשונה היה מאיור ועמד בראש לשכת המבצעים של הארמייה השנייה.

ב-1 בספטמבר 1917 הועלה לדרגת לוטננט קולונל. ב-1 במרץ 1920 הועלה לדרגת קולונל. ב-1 באוקטובר 1930 הועלה לדרגת בריגדיר גנרל. ב-16 באוקטובר 1937 הועלה לדרגת לאיור גנרל. ב-6 ביוני 1940 הועלה לדרגת לוטננט גנרל. צ'יופרקה מילא תפקידים מכבדים גם מחוץ לצבא, מ-13 באוגוסט 1938 ועד 1 בפברואר 1939 היה שר להגנה לאומית.

צ'יופרקה הגיע בצבא לתפקיד של מפקד גיס. הוא התפטר ממשרת השר, כי לא הסכים עם שימושים מסוימים בתקציב הצבא. במלחמת העולם השנייה היה מפקד הארמייה הרביעית והתפטר מתפקידו לאחר שהצבא הרומני קיבל הוראת להמשיך להתקדם בברית המועצות, מעבר לגבול הדניסטר.

לאחר המלחמה הצטרף לתנועה האנטי קומוניסטית המחתרתית גראיול סנג'לוי (Graiul Sângelui) ועל כן נעצר ונכלא. הוא היה חולה בשלל מחלות ומת בכלאו.

==קישורים חיצוניים==

==הערות שוליים==

קטגוריה:גנרלים רומנים
קטגוריה:שרי ההגנה של רומניה
קטגוריה:פושעי מלחמה רומנים
קטגוריה:שואת יהודי רומניה
קטגוריה:שואת יהודי ברית המועצות
קטגוריה:ילידי 1882
קטגוריה:נפטרים ב-1950
מונושבל

מונושבל (בהונגרית: Mónosbél) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם במונושבל מספר התושבים נמצא בירידה. כך, בשנת 1990 חיו בכפר 490 תושבים ובשנת 2023 רק 391 תושבים.

האזור מיושב מסביבות המאה ה-13 ומאז הוא מיושב לסירוגין. הוא מוזכר לראשונה במסמכים משנת 1261.

== יהודי מונושבל ==
יהודים חיו במונושבל במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|13
|307
|-
|1910
|19
|
|-
|1920
|6
|
|-
|1930
|10
|
|-
|1941
|6
|412
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
נג'ווישניו

נג'ווישניו (בהונגרית: Nagyvisnyó) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בנג'ווישניו מספר התושבים נמצא בירידה. כך, בשנת 1990 חיו בכפר 1,215 תושבים ובשנת 2023 רק 825 תושבים.

האזור מיושב מסביבות המאה ה-12 ומאז הוא מיושב לסירוגין.

== יהודי נג'ווישניו ==
יהודים חיו במיקופלווה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|29
|
|-
|1880
|17
|924
|-
|1910
|19
|
|-
|1920
|25
|
|-
|1930
|27
|
|-
|1941
|20
|1,358
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'יימס קמפבל (מושל אוהיו)

ג'יימס אדווין קמפבל (באנגלית: James Edwin Campbell; ) היה פוליטיקאי אמריקאי מאוהיו, איש המפלגה הדמוקרטית, שכיהן כחבר בית הנבחרים של ארצות הברית בשנים 1884–1889, וכמושל אוהיו ה-38 בשנים 1890–1892.
==ראשית חייו==
ג'יימס קמפבל נולד בעיר מידלטאון שבאוהיו,<ref></ref> שם התחנך בבתי הספר המקומיים, ולאחר מכן למד באוניברסיטת מיאמי שבאוקספורד, אוהיו.

במלחמת האזרחים שירת קמפבל בצבא האיחוד והיה מוצב בפלגת נהר המיסיסיפי. הוא שירת כעוזר רב חובלים (master's mate) על סיפון ספינות התותחים "אלק" ו"נאיאד" עד שבריאותו התדרדרה והוא שב לביתו שהוא כחוש ורזה.

ב-1865 התקבל קמפבל ללשכת עורכי הדין ושנתיים לאחר מכן החל לעסוק במקצועו בהמילטון, אוהיו. ב-1870 הוא נשא לאישה את מוד אליזבת אוונס מהמילטון. לזוג נולדו ארבעה ילדים.

קמפבל היה רפובליקני, והצביע עבור הנשיאים אברהם לינקולן ויוליסס ס. גרנט, אך לאחר 1872 עבר לשורות המפלגה הדמוקרטית.
==חבר בית הנבחרים==
לאחר ששימש כתובע של מחוז באטלר באוהיו בשנים 1876–1880, נבחר קמפבל מטעם הדמוקרטים לבית הנבחרים של ארצות הברית, פעמיים מטעם מחוז הבחירה השביעי של אוהיו, ופעם אחת מטעם מחוז הבחירה השלישי, מושב שבעבר אויש על ידי דודו, לואיס קמפבל. בבית הנבחרים כיהן קמפבל בשנים 1884–1889. בשנים 1885–1884 שימש קמפבל כיושב ראש ועדת בית הנבחרים לסחר במשקאות חריפים.
==מושל אוהיו==
ב-1889 נבחר קמפבל כמושל אוהיו, וכיהן בתפקיד בשנים 1890–1892. בבחירות לכהונה שנייה ב-1891 לא עלה בידו להיבחר והוא נוצח על ידי מי שלימים כיהן כנשיא ארצות הברית, ויליאם מקינלי. במהלך כהונתו כמושל הוא חתם על חוק לקיום הצבעה חשאית בבחירות באוהיו. הוא כינס מושב מיוחד של האספה הכללית של אוהיו כדי להדיח את ממשל העיר המושחת של סינסינטי. צעד זה עלה לו באובדן התמיכה מצד הדמוקרטים בחלק זה של המדינה, ומנע ממנו את הבחירה לכהונה שנייה. ב-1895 הוא ניסה שוב להיבחר כמושל, אך שוב ללא הצלחה.
==שנותיו האחרונות==
לאחר פרישתו מהחיים הפוליטיים ב-1892 הוא שב לעיסוקו בעריכת דין בקולומבוס.

בשנים 1895–1896 היה קמפבל חבר בחבר הנאמנים של אוניברסיטת המדינה של אוהיו. הוא נותר פעיל בפוליטיקה, והיה נציג לוועידה הארצית של המפלגה הדמוקרטית ב-1892, 1920 ו-1924. בשנים 1908–1911 הוא היה חבר בוועדה לארגון ספר החוקים של אוהיו.

ב-1906 היה קמפבל שוב מועמד לבית הנבחרים של ארצות הברית, אך נוצח בבחירות. ב-1908 הוא היה מועמד מפלגתו לסנאט של ארצות הברית, אך גם אז נוצח בבחירות. ב-1913 מונה קמפבל כנאמן של החברה הארכאולוגית וההיסטורית של אוהיו, וב-1925 הוא נבחר פה אחד על ידי מועצת הנאמנים כנשיא החברה, תפקיד בו הוא שימש עד למותו.

קמפבל היה חבר הבונים החופשיים, במסדר האייל הקנדי, במועדון קולומבוס, במועדון סקיוטו, בכנסייה הפרסביטריאנית, בצבא הגדול של הרפובליקה, בלגיון האמריקני, ובמועדון קיט קט של קולומבוס.

ג'יימס קמפבל נפטר בקולומבוס ב-8 בדצמבר 1924. הוא נטמן בבית הקברות גרין לון שבעיר.

==קישורים חיצוניים==

* 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים ממוצא סקוטי
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1843
קטגוריה:אמריקאים שנפטרו ב-1924
שועל-רקון יפני

שועל רקון יפני (שם מדעי: Nyctereutes viverrinus) הוא מין של כלב בר דמוי-שועל, והוא קרובו לסוג של שועל-רקון מצוי, כשבעבר נחשב לתת-מין שלו וישנה מחלוקת על סיווגו. הוא מצוי בטבע רק ביפן אך הוכנס בידי האדם למזרח אירופה. ביפן הוא מכונה "טנוקי", שם המבלבל לעיתים בינו לבין גיריות או ראקוניים.

==תיאור==
שועל הראקון היפני דומה למין המצוי אך בעל פרווה בהירה יותר ולעיתים קטן ממנו במשקלו. הוא דומה במראהו לשועל אך פניו מזכירות רקון, ממנו קיבל את שמו. הוא מגיע לאורך 29 עד 65 ס"מ, לגובה 20 ס"מ ולמשקל 3 עד 6.2 ק"ג. הנקבות והזכרים דומים במראם. השועל חי 7 עד 8 שנים בטבע ויכול לשרוד 13 שנה בשבי.

שועל זה הוא אחד הכלבים היחידים המסוגלים לטפס על עצים, לרוב כדי להגיע לפירות יער או חרקים. השועל פעיל לילה ברובו והוא אוכל כל הניזון מפירות, גרגרים, חרקים, זוחלים קטנים, עופות, ביצים ומכרסמים. השועל אוגר מזון לחורף בצורת שומן. מין זה מונוגמי וחי עם בן זוג קבוע לכל חייו.

השועלים נפוצים באופן רחב ללא סכנה, אף שהם נדרסים לעיתים קרובות בכבישים.

==קישורים חיצוניים==

קטגוריה:בעלי חיים שתוארו ב-1838
קטגוריה:טקסונים שתוארו בידי קונרד יאקוב טמינק
קטגוריה:כלביים
קטגוריה:יפן: יונקים